
Súd: Okresný súd Malacky
Spisová značka: 9P/90/2024
ECLI: ECLI:SK:OSMA:2024:1624201632.2
Dátum vydania: 1. 10. 2024
Forma: Rozsudok
Oblasť práva: Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 9P/90/2024 1624201632 01. 10. 2024 JUDr. Jana Kurnotová ECLI:SK:OSMA:2024:1624201632.2
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Janou Kurnotovou, v právnej veci navrhovateľa – manžela A. B. C., nar. XX.XX.XXXX, trvale bytom D. XX, E. a manželky A. E. C., F. G., nar. XX.XX.XXXX, trvale bytom G. E. XXXX/XX, H., zast. JUDr. Tatianou Dlhošovou, advokátkou so sídlom Lazaretská 23, Bratislava, o rozvod manželstva a úpravu pomerov manželov na čas po rozvode k maloletej I. C., nar. XX.XX.XXXX, bytom ako rodičia, zast. Úradom práce, sociálnych vecí a rodiny Malacky, so sídlom Záhorácka 2942/60A, Malacky, takto rozhodol: Súd manželstvo B. C., nar. XX.XX.XXXX a E. C., F. G., nar. XX.XX.XXXX, uzavreté dňa XX.XX.XXXX J. H. - E. K., zapísané v knihe manželstiev Matričného úradu H. - E. K., vo zväzku XX, ročník XXXX, na strane XXX, pod poradovým číslom XXX rozvádza. Súd schvaľuje nasledovnú rodičovskú dohodu: „Maloletá I. C., nar. XX.XX.XXXX, sa na čas po rozvode manželstva zveruje do striedavej osobnej starostlivosti oboch rodičov s týždenným intervalom striedania tak, že otec si maloletú každý párny pondelok o 16.00 hod. prevezme zo školského zariadenia, ktoré maloletá aktuálne navštevuje a matka si maloletú v každý nepárny pondelok o 16.00 hod. prevezme zo školského zariadenia, ktoré maloletá aktuálne navštevuje, okrem času sviatkov a prázdnin určených osobitne. Počas vianočných sviatkov a prázdnin bude osobnú starostlivosť o maloletú zabezpečovať matka v párny kalendárny rok v čase od 23.12. od 9.00 hod. do 30.12. do 16.00 hod. a otec od 30.12. od 16.00 hod. do 7. januára nasledujúceho kalendárneho roka do 16.00 hod. V nepárny kalendárny rok bude osobnú starostlivosť o maloletú zabezpečovať otec v čase od 23.12. od 9.00 hod. do 30.12. do 16.00 hod. a matka od 30.12. od 16.00 hod. do 7. januára nasledujúceho kalendárneho roka do 16.00 hod. Počas letných prázdnin každý párny kalendárny rok osobnú starostlivosť o maloletú bude zabezpečovať matka v čase od 01.07. od 09.00 hod. do 15.07. do 16.00 hod. a otec od 15.07. od 16.00 hod. do 01.08. do 09.00 hod.; matka od 01.08. od 09.00 hod. do 15.08. do 16.00 hod. a otec od 15.08. od 16.00 hod. do 31.08. do 16.00 hod. Počas letných prázdnin každý nepárny kalendárny rok osobnú starostlivosť o maloletú bude zabezpečovať otec v čase od 01.07. od 09.00 hod. do 15.07. do 16.00 hod. a matka od 15.07. od 16.00 hod. do 01.08. do 09.00 hod.; otec od 01.08. od 09.00 hod. do 15.08. do 16.00 hod. a matka od 15.08. od 16.00 hod. do 31.08. do 16.00 hod. Počas jarných prázdnin osobnú starostlivosť o maloletú bude zabezpečovať matka každý párny kalendárny rok od piatka od 16.00 hod. pred jarnými prázdninami, do nedele nasledujúceho týždňa do 16.00 hod. a otec každý nepárny kalendárny rok od piatka od 16.00 hod. pred jarnými prázdninami, do nedele nasledujúceho týždňa do 16.00 hod.
Počas veľkonočných prázdnin osobnú starostlivosť o maloletú bude zabezpečovať matka každý nepárny kalendárny rok od stredy od 16.00 hod. pred veľkonočnými prázdninami, do utorka nasledujúceho týždňa do 16.00 hod. a otec každý párny kalendárny rok od stredy od 16.00 hod. pred veľkonočnými prázdninami, do utorka nasledujúceho týždňa do 16.00 hod. Miestom odovzdania a prevzatia maloletej v čase, keď sa maloletá v školskom zariadení nenachádza, bude bydlisko odovzdávajúceho rodiča. Zastupovať maloletú a spravovať jej majetok sú oprávnení obaja rodičia. Otec sa zaväzuje prispievať na výživu maloletej I. výživným vo výške 100 Eur mesačne, a to vždy do 15. dňa v mesiaci vopred k rukám matky počnúc dňom právoplatnosti rozsudku vo výroku o rozvode manželstva.“ Žiaden z účastníkov n e m á nárok na náhradu trov konania. Poučenie: Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania. Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením. Manžel, ktorý pri uzavretí manželstva prijal priezvisko druhého manžela, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

Zdroj: KAUZIS.SK – https://www.kauzis.sk/judikatura/r/ECLI:SK:OSMA:2024:1624201632.2 (dáta aktuálne k 4. 11. 2026). Záväzné je znenie zverejnené súdom.




